AV SAMME FORFATTER

Mannen er vakker fra livet og opp

(poesi, 2014, skrevet i kompaniskap med Linda Therese K. Utstøl)

Unnveig Aas

Vi var enige om noe

Altså jeg elsker Dig og der er just min ulykke, for jeg lider altfor meget der ved.

– Amalie Skram

1

jeg har et bilde av deg

du står ved siden av statuen av Amalie Skram ute på Nordnes

du står på benken ved siden av

og jeg måtte kutte litt av hodet hennes

for å få plass til hele deg

hun står med den ene armen opp mot brystet

stirrer strengt ut over byen

men ikke altfor strengt

kanskje er det noe avventende over henne også

venta Amalie på noe?

hun som ville så mye mer

akkurat som jeg

så hoppa du ned fra benken

og kom mot meg

og akkurat nå

vet jeg

at akkurat da

var det bare det

jeg venta på